## Δελτίο Τύπου

Τρεις (3) νέοι υπάλληλοι στο μόνιμο προσωπικό του Δήμου Δωρίδος.

Την Πέμπτη 9 Μαρτίου 2023, πραγματοποιήθηκε στο Λιδωρίκι η ορκωμοσία (3) νέων υπαλλήλων που εντάσσονται, πλέον, στο μόνιμο προσωπικό του Δήμου Δωρίδος.

Οι θέσεις που καλύπτουν, επιτυχόντες της προκήρυξης 13Κ/2021 του ΑΣΕΠ, είναι:

Μία θέση Π.Ε. Αρχιτεκτόνων Μηχανικών

Μία θέση Π.Ε. Κτηνιάτρων

Μία θέση Τ.Ε. Τεχνολόγων Γεωπονίας (Ζωικής Παραγωγής)

Την ορκωμοσία πραγματοποίησε ο Δήμαρχος Δωρίδος κ.Γεώργιος Καπεντζώνης, ο οποίος καλωσόρισε τους νέους υπαλλήλους και τους ευχήθηκε καλή δύναμη και παραγωγική θητεία, δηλώνοντας παράλληλα την αμέριστη συμπαράστασή του στο έργο τους.

Ακολούθησε ενημερωτική συζήτηση για γενικά θέματα του Δήμου αλλά και ειδικότερα θέματα λειτουργίας των αντίστοιχων υπηρεσιών, στις οποίες θα ενσωματωθούν.

Τέλος, διατυπώθηκε η ικανοποίηση όλων και η διάθεση καλής συνεργασίας με στόχο την αναβάθμιση των παρεχόμενων υπηρεσιών και την καλύτερη δυνατή εξυπηρέτηση των πολιτών.